Union of European Football Associations

L'Union of European Football Associations (Union dei Associazion Europee de Folber in lombard), pussee semplicement UEFA (parnonzia lombarda /'wefa/, parnonzia inglesa /juːˈeɪfə/, parnonzia italiana /'wɛfa/) a l'è el corp aministrativ per i associazion de folber in Europa, anca se tants member g'hann parts del territori o inn per intreg in Asia. L'è anca vœna dei ses confederazion qe fann su el corp governativ de la FIFA. L'UEFA la consist de 55 associazion nazionai. Henri Delaunay l'è stad el prim segretari jeneral e Ebbe Schwartz el prim president. El president a'l dì d'incœ a l'è Aleksander Čeferin, un ex president de la Associazion de Folber de la Slovenia, qe l'è stad elejud 'me el setim president de l'UEFA, e donca l'è deventad anca el vice-president de la FIFA. L'UEFA la rapresenta i associazion nazionai de folber de l'Europa e la jestiss i competizion intra club e nazionai, che sont: El Campionad Europee de Folber La Coppa di Campion/UEFA Champions League La Coppa UEFA/UEFA Europa League La Supercoppa UEFA La controlla anca i daner per i premi, i regole e i dirits dei media per qeste competizion qì. Storia L'UEFA l'è stata fondada el 15 jugn del 1954 a Basilea,in Svizera, dopo consultazion intra i associazion italiane, francese e belge. A'l princip a g'eren domà 25 member. Fin a'l 1959, i quarter jenerai eren a Paris, pœ inn stads spostads a Berna e ind 1995 a Nyon, semper in Svizera. Member Ex member Associazion de Folber de Saarland (1954–1956), la s'è jontada a la Associazion de Folbal de la Jermania Ovest; Associazion de Folber de la Jermania Est (1954–1990), la s'è jontada a la Associazion de Folbal de la Jermania Ovest 'me Associazion Tedesca de Folber; Federazion de Folber de l'Union Sovietica (1954–1991); Associazion de Folber Iugoslava (1954–1992); Associazion de Folber de Serbia e Monteneger (1992–2006); Associazion de Folber Cecoslovaca (1954–1993). Note Ligam de fœra (EN) uefa.com - Sit ofiçal